सीबीएसई का सेंट्रल टीचर एलिजिबिलिटी टेस्ट (सीटीईटी) 28 जुलाई को होगा। इसे क्लियर करने वाले टीचर्स सीबीएसई स्कूलों की पहली से 8वीं कक्षा में पढ़ाने के लिए योग्य होंगे। पिछले साल दिसंबर में हुई परीक्षा में 7.5 लाख आवेदक शामिल हुए थे।
कम्पीटिशन
अनिश्चित सीटें/ 8 लाख आवेदक (लगभग)
एलिजिबिलिटी
प्राइमरी स्टेज टीचर (कक्षा पहली से पांचवी) : 12वीं उत्तीर्ण, डिप्लोमा इन एलिमेंट्री एजुकेशन में 50 फीसदी अंक। बैचलर ऑफ एलिमेंट्री एजुकेशन या डिप्लोमा इन एलिमेंट्री एजुकेशन में 50 फीसदी अंक। 2013 में इन कोर्सेस के फाइनल ईयर एग्जाम दे रहे छात्र भी परीक्षा दे सकते हैं।
सेकंडरी स्टेज टीचर (कक्षा छठवीं से आठवीं) : ग्रेजुएशन और दो वर्षीय डिप्लोमा इन एजुकेशन के फाइनल ईयर के छात्र। या 50 फीसदी अंकों के साथ ग्रेजुएशन और एक वर्षीय बैचलर इन एजुकेशन के छात्र। या 12वीं उत्तीर्ण और चार वर्षीय बैचलर इन एलिमेंट्री एजुकेशन, बीए, बीएससी या बीए (एजुकेशन) के फाइनल ईयर की परीक्षा इस साल दे रहे हों।
रिजल्ट: सितंबर 2013
एग्जाम पैटर्न
सीटीईटी के सभी प्रश्न मल्टीपल चॉइस वाले होंगे। हर प्रश्न के जवाब में चार ऑप्शन होंगे। सही जवाब के लिए एक अंक दिया जाएगा। माइनस मार्किग नहीं होगी। एग्जाम दो भागों में होगा। पेपर-1 उन आवेदकों के लिए होगा जो पहली से पांचवी कक्षा में पढ़ाना चाहते हैं। पेपर-2 उन आवेदकों के लिए होगा जो छठवीं से आठवीं कक्षा में पढ़ाना चाहते हैं।
पेपर-1 : इसमें चाइल्ड डेवलपमेंट एंड पीडोगॉजी, लैंग्वेज-1, लैंग्वेज-2, मैथ्स और एन्वायरनमेंटल स्टडीज के 30-30 सवाल होंगे। कुल अंक 150 रहेंगे। पेपर ढाई घंटे का होगा।
पेपर-2 : चाइल्ड डेवलपमेंट एंड पीडोगॉजी, लैंग्वेज-1, लैंग्वेज-2 कम्पलसरी पेपर रहेंगे। ये तीनों 30-30 अंक के होंगे। मैथ्स और साइंस, सोशल साइंस और किसी अन्य विषय के टीचर के लिए 60 अंकों का सेक्शन भी होगा। पेपर 150 अंकों का होगा।
क्लियर करने के लिए 60 प्रतिशत अंक जरूरी
60 फीसदी या उससे ज्यादा अंक लाने वाले छात्र ही एग्जाम क्लियर कर पाएंगे। हालांकि, एग्जाम क्लियर करने का अर्थ नौकरी मिलना नहीं है। इसका मतलब यह है कि आवेदक इसके लिए योग्य है।
सात साल तक वैलिड रहेगा सर्टिफिकेट
रिजल्ट घोषित होने के बाद मार्क्स सर्टिफिकेट सात साल तक वैलिड माना जाएगा। ये परीक्षा आवेदक चाहे जितनी बार दे सकते हैं। एक बार क्वालिफाई कर चुके आवेदक अपना स्कोर बेहतर करने के लिए दोबारा एग्जाम दे सकते हैं।
रोचक: एकदम नाराज न हों, बच्चों के जवाब समझें
रानू की टीचर उसे मैथ्स पढ़ा रही थीं। सवाल पूछा - अगर मैं तुम्हें एक सेब दूं, फिर एक और सेब, और फिर एक और सेब दूं, तो तुम्हारे पास कितने सेब हो जाएंगे? रानू ने अपनी नन्हीं उंगलियों पर गिनती शुरू की। जवाब दिया - चार। टीचर थोड़ी हताश हुईं। फिर उन्हें लगा शायद रानू ने प्रश्न ठीक से सुना नहीं। दोबारा पूछा। रानू अब तक टीचर की निराशा पहचान चुका था। लेकिन दोबारा गिन कर जवाब दिया - चार।
टीचर को लगा शायद रानू को सेब पसंद नहीं हैं। स्ट्रॉबेरी का प्रश्न पूछा। अगर मैं तुम्हें एक स्ट्रॉबेरी दूं, फिर एक और, फिर एक और, तो तुम्हारे पास कितनी होंगी? रानू ने गिना, इस बार जवाब दिया - तीन। टीचर ने सोचा, अब सेब का पूछा जाए। लेकिन फिर सेब का पूछने पर रानू ने कहा, चार। टीचर परेशान। पूछा ऐसा कैसे? रानू ने कहा, मेरे बैग में पहले से एक सेब है।
आप तीन देंगे तो चार हो जाएंगे। लेकिन स्ट्रॉबेरी नहीं है। टीचर को समझ आया, बच्चे जानबूझ कर गलत जवाब नहीं देते। हर बच्च कमजोर भी नहीं होता। हो सकता है जो जवाब आप चाहें वह न मिले। लेकिन जवाब के पीछे कोई कारण हो सकता है जो आप नहीं जानते। इसलिए एकदम बच्चों पर नाराज न हो जाएं।
इंटरेस्टिंग कोट
“The true aim of every one who aspires to be a teacher should be, not to impart his own opinions,but to kindle minds.” ~ F. W. Robertson
एक अच्छा टीचर अपने विचार या ज्ञान नहीं बांटता, वह तो दूसरों के मस्तिष्क को जगाता है।
hin_Deva kas_Deva hin_Deva kas_Deva hin_Deva hin_Deva bho_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva eng_Latn hin_Deva